РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 08

от заседание на комисия ”Управление на собствеността”
към Пленума на Висшия съдебен съвет, проведено на 07.03.2018 г.

Днес, 07.03.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:
                                                        
                                              ЗАМ.-ПРЕДСЕДАТЕЛ:  Стефан Гроздев
						  ЧЛЕНОВЕ:  Олга Керелска
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Евгени Диков.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Лидия Кирилова – главен експерт в дирекция „Управление на собствеността на съдебната власт”, Анжела Цветанова – старши експерт – юрист в дирекция „Управление на собствеността на съдебната власт”  и Мая Атанасова – главен експерт – юрисконсулт в дирекция „Правна”.

1. ОТНОСНО: Проект на Правила за отдаване под наем на недвижим имоти – частна държавна собственост, предоставени в управление на Висш съдебен съвет за жилищни нужди и за дейността на Жилищната комисия към Пленума на Висш съдебен съвет, за запознаване.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ДАВА ВЪЗМОЖНОСТ на експертите от дирекция „Управление на собствеността на съдебната” власт да представят в писмен вид своите предложения във връзка с проекта на Правила за отдаване под наем на недвижим имоти – частна държавна собственост, предоставени в управление на Висш съдебен съвет за жилищни нужди и за дейността на Жилищната комисия към Пленума на Висш съдебен съвет, на г-н Боян Новански – член на Висшия съдебен съвет и на Комисия „Управление на собствеността”, в срок до 12 март 2018 г.
1.2. ИЗПРАЩА проекта на Правила за отдаване под наем на недвижим имоти – частна държавна собственост, предоставени в управление на Висш съдебен съвет за жилищни нужди и за дейността на Жилищната комисия към Пленума на Висш съдебен съвет, на дирекция „Правна”, за съгласуване, след което проекта да бъде внесен повторно в заседание на Комисия „Управление на собствеността” към Пленума на Висшия съдебен съвет.
І. Инвестиционна дейност

2. ОТНОСНО: Доклад от г-жа Дениза Павлова – началник отдел „Инвестиции и строителство” във връзка с ведомствените жилища, предадени за стопанисване на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА ЗА СВЕДЕНИЕ доклада на инж. Дениза Павлова – началник отдел „Инвестиции и строителство” във връзка с ведомствените жилища, предадени за стопанисване на Висшия съдебен съвет.
2.2. КАНИ членовете на Висшия съдебен съвет, подали заявления за настаняване във ведомствени жилища, на следващо заседание на Комисия „Управление на собствеността” към Пленума на ВСС, за изслушване.
2.3. ВЪЗЛАГА на дирекция „Управление на собствеността на съдебната власт” преписката да бъде комплектована с относимите решения на Пленума на Висшия съдебен съвет, касаещи ведомствените жилища, за следващото заседание на Комисията.

3. ОТНОСНО: Предприети действия във връзка с Решение по т. 7 от Протокол № 1 от заседание на Пленума на ВСС, проведено на 18.01.2018 г. относно приети „Правила за предоставяне на средства за текущи ремонти в сгради на съдебната власт по повод искания на административните ръководители на органите на съдебната власт“ и създаване на електронен регистър на постъпили искания за ремонти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОДОБРЯВА „Регистър на предложения/искания за инвестиции в основни и текущи ремонти от органите на съдебната власт”, във формат „Excel”, със структура /вид, форма и колони/ съответстваща на осъществяваната дейност в отдел „Инвестиции и строителство” и установената практика.

3.2. ИЗПРАЩА решението по т. 3 от настоящия протокол на Главния секретар на ВСС за разпореждане към Дирекция „Информационни технологии и съдебна статистика”, с оглед оказване на съдействие на Дирекция „Управление на собствеността на съдебната власт”, отдел „Инвестиции и строителство”, за публикуване на Регистъра на сайта на ВСС, раздел Комисия „Управление на собствеността”.

4. ОТНОСНО: Избор на вариант за проектна разработка на инвестиционен проект на сграда за органите на съдебната власт в гр. Бяла, съгласно договор № ВСС-15170/13.11.2017 г. сключен между ВСС и „СЕЛКО-7” ЕООД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТЛАГА вземането на решение по т. 4 от настоящия дневен ред за следващо заседание на Комисията.
4.2. УПЪЛНОМОЩАВА г-н Огнян Дамянов – член на Висшия съдебен съвет и на Комисия „Управление на собствеността” към Пленума на ВСС да проведе среща с председателя на Районен съд гр. Бяла във връзка с проблемите, възникнали със сградата на съда.
4.3. ВЪЗЛАГА на дирекция „Управление на собствеността на съдебната власт” преписката да бъде комплектована със сключения договор със „СЕЛКО-7” ЕООД.

-	Текущи ремонти:

5. ОТНОСНО: Писмо от председателя на Административен съд гр. Варна с вх. № ВСС-2240/22.02.2018 г., относно извършване на текущ ремонт – вътрешно боядисване на стени и тавани в сградата, находяща се на ул. „Никола Вапцаров” № 3а, гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на текущ ремонт в сградата на Административен съд гр. Варна, е неотложно необходимо. Стойността на разхода е определен на 16 404,75 лв. с ДДС, съгласно най-ниска цена от приложените ценови оферти.
5.2. ИЗПРАЩА решението по т. 5 от настоящия протокол на Комисия „Бюджет и финанси”, за извършване на корекция на бюджетната сметка на Административен съд гр. Варна.
5.3. ВЪЗЛАГА на дирекция „Управление на собствеността на съдебната власт” преписката да бъде комплектована със снимковия материал на помещенията.

6. ОТНОСНО: Писмо от председателя на Административен съд – Кюстендил с вх. № ВСС – 2279/22.02.2018 г., във връзка с искане за осигуряване на средства за полагане на асфалтова настилка на служебен паркинг на съда. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОТЛАГА разглеждането на т. 6 от настоящия дневен ред за следващо заседание на Комисията.
6.2. ВЪЗЛАГА на дирекция „Управление на собствеността на съдебната власт” да изиска допълнителна информация във връзка с представените оферти.

7. ОТНОСНО: Писмо от председателя на Административен съд гр. Разград с вх. № ВСС-2103/20.02.2018 г. с искане за осигуряване на средства за авариен ремонт на кабинета на председателя на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
7.1. Извършването на разход за текущ ремонт на кабинета на председателя на Административен съд гр. Разград, е авариен и необходим. Стойността на разхода е определен на 1 078,00 лв. с ДДС, съгласно представени оферти.
7.2. ИЗПРАЩА решението по т. 7 от настоящия протокол на Комисия „Бюджет и финанси”, за извършване на корекция на бюджетната сметка на Административен съд гр. Разград.

8. ОТНОСНО: Писмо от председателя на Административен съд гр. Русе с вх. № ВСС-2060/19.02.2018 г., относно извършване на текущ ремонт на газов котел в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на текущ ремонт на горивен топлообменник в сградата на Административен съд гр. Русе е неотложно необходимо. Стойността на разхода е определен на 1 565,00 лв. с ДДС, съгласно офертата представена от ЕТ „НИВ Инженеринг – Нели Димитрова”.
8.2. ИЗПРАЩА решението по т. 8 от настоящия протокол на Комисия „Бюджет и финанси”, за извършване на корекция на бюджетната сметка на Административен съд гр. Русе.

9. ОТНОСНО: Писмо от председателя на Районен съд гр. Несебър с вх. № ВСС-2059/19.02.2018 г. с искане за осигуряване на средства за извършване на текущ ремонт на част от помещенията на съдебната сграда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ОТЛАГА разглеждането на т. 9 от настоящия дневен ред за следващо заседание на Комисията.
9.2. ВЪЗЛАГА на дирекция „Управление на собствеността на съдебната власт” да изиска от председателя на Районен съд гр. Несебър снимков материал на помещенията от съдебната сграда, за които е направено предложение за извършване на текущ ремонт.

ІІ. Управление на собствеността

10. ОТНОСНО: Писмо от министъра на правосъдието с вх. № 1917/21.02.2018 г. във връзка с приложението на § 83 от ПЗР на ЗИДЗСВ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение писмото на министъра на правосъдието с вх. № 1917/21.02.2018 г. във връзка с приложението на § 83 от ПЗР на ЗИДЗСВ.

10.2. ОДОБРЯВА изготвения проект на писмо, с направените корекции.

10.3. ПРЕДЛАГА на представляващия Висшия съдебен съвет да подпише изготвеното писмо относно прилагането на § 83 от ПЗР на ЗИДЗСВ.

11. ОТНОСНО: Писмо от председателя на Районен съд гр. Петрич с вх. № ВСС-234/15.02.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. НЕ ПРИЕМА изложените съображения в писмо с вх. № ВСС-234/15.02.2018 г. на председателя на Районен съд гр. Петрич.
11.2. ПРИЕМА за справедливо да се предоставят на второстепенните разпоредители с бюджет към министъра на правосъдието предвидените по проект помещения в сградата на Съдебна палата гр. Петрич, ул. „Лазар Маджаров” № 3 и указва на председателя на Районен съд гр. Петрич да се съобрази с проектното разпределение.

12. ОТНОСНО: Решение № 195 по протокол № 22 от заседание на Общински съвет – Омуртаг, проведено на 20.12.2016 г.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.
12.2. ПРЕДЛАГА на Пленума на Висшия съдебен съвет да приеме следното решение:
1. УПЪЛНОМОЩАВА г-н Боян Магдалинчев – представляващ Висшия съдебен съвет да сключи договор с кмета на община Омуртаг за учредяване на безвъзмездно право на управление върху част от имот – публична общинска собственост, а именно помещения с обща  площ 181,21 кв.м., представляващи самостоятелен обект в сграда, находяща се в гр. Омуртаг, ул. „Ал. Стамболийски” № 2А, с идентификатор 53535.501.456.1.5 по кадастралната карта и кадастралните регистри на гр. Омуртаг.
12.3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 15.03.2018 г.

13. ОТНОСНО: Писмо от областния управител на област Бургас с вх. № ВСС-16901/16.02.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ОДОБРЯВА проект на писмо до областния управител на област Бургас.

14. ОТНОСНО: Съоръжения, инсталирани в парокотелно на сграда „Съдебни органи – гр. Бургас”, находящо се в югозападната част на УПИ І в кв. 125 по плана на ЦГЧ – гр. Бургас, ул. „Васил Левски”.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.
14.2. ПРИЕМА, че съоръженията, инсталирани в парокотелното на сграда „Съдебни органи – гр. Бургас”, находящо се в югозападната част на УПИ І в кв. 125 по плана на ЦГЧ – гр. Бургас, ул. „Васил Левски”, са придобити по давност от Окръжен съд гр. Бургас.
14.3. ИЗПРАЩА решението по т. 14 от настоящия протокол на дирекция „Бюджет и финанси”, за указания относно завеждането на активите по т. 2 в баланса на Окръжен съд гр. Бургас и тяхното бракуване.

15. ОТНОСНО: Изготвяне на обобщена информация относно отопляваните и/или охлаждани сгради – държавна собственост с РЗП над 250 кв.м., ползвани от съдебната власт, за сведение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение доклада на Надя Горгорова – младши експерт в отдел „Управление на собствеността”, в дирекция „Управление на собствеността на съдебната власт” относно изготвена информация за отопляваните и/или охлаждани сгради – държавна собственост с РЗП над 250 кв.м., ползвани за нуждите на органите на съдебната власт, предоставена на Агенция за устойчиво енергийно развитие /АУЕР/.
15.2. ВЪЗЛАГА на дирекция „Управление на собствеността на съдебната власт” да изготви и изпрати уведомителни писма до административните ръководители на органите на съдебната власт, на които е възложено стопанисването на съдебни сгради – държавна собственост, във връзка с предприемане на дейности и мерки, които водят до измеримо или оценимо повишаване на енергийната ефективност по отношение на сградите предоставени в управление на Висшия съдебен съвет, съгласно чл. 24 от Закона за енергийна ефективност.

16. ОТНОСНО: Инвентаризация на недвижимите имоти, заведени по баланса на Висшия съдебен съвет и предоставени за ползване на органите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА за сведение доклада за резултатите от извършената инвентаризация на Висш съдебен съвет, гр. София, ул. „Екзарх Йосиф” № 12 от комисия по инвентаризация на недвижимите имоти на съдебната власт, назначена със заповед № ВСС-15230/15.11.2017 г.
17. ОТНОСНО: Проект на решение за отправяне на предизвестие за прекратяване на договор № 93-00-73/02.02.2016 г. за отдаване под наем на недвижим имот – държавно ведомствено жилище.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ПРИЕМА за сведение справките по сметка 48874, от отдел „Счетоводство” в АВСС, за Маргарита Димитрова Борисова в качеството й на наемател на недвижим имот – държавно ведомствено жилище.
17.2. ПРЕДЛАГА на Пленума на Висшия съдебен съвет да приеме следното решение:
1. На основание чл. 11, ал. 1 от договор № 93-00-73/02.02.2016 г. за отдаване под наем на недвижим имот - държавно ведомствено жилище, представляващо апартамент № 12, в гр. София, ул. „Балканджи Йово“                  № 26, вх. А, ет. 4, сключен между Министерство на правосъдието и Маргарита Борисова - съдебен призовкар в СГС, ОТПРАВЯ 15 /петнадесет/ дневно  предизвестие до наемателя, за прекратяването му, считано от датата на получаване на решението.
2. ИЗПРАЩА настоящото решение на Маргарита Димитрова Борисова - съдебен призовкар в СГС чрез административния ръководител на Софийски градски съд.  
3. ИЗПРАЩА преписката ведно с решението на Пленума на ВСС на дирекция „Правна”, за предприемане на необходимите действия по събиране на задълженията по договора, ведно с изтеклите лихви, неустойки и разноски, по законоустановения ред. 
4. ВНАСЯ предложението като редовна точка в следващо редовно заседание на Пленума на Висшия съдебен съвет, насрочено за 15.03.2018 г..

18. ОТНОСНО: Обобщена информация, изготвена от Анжела Цветанова – старши експерт – юрист в дирекция „Управление на собствеността на съдебната власт” в изпълнение решение на Комисия „Управление на собствеността”, взето по протокол № 04/07.02.2018 г., т. 7.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ПРИЕМА за сведение обобщената информация, изготвена от Анжела Цветанова – старши експерт – юрист в дирекция „Управление на собствеността на съдебната власт” в изпълнение решение на Комисия „Управление на собствеността”, взето по протокол № 04/07.02.2018 г., т. 7.2.
18.2. ВЪЗЛАГА на дирекция „Управление на собствеността на съдебната власт” да уточни информацията във връзка с неподадените заявления в срока предвиден по чл.16 от Правилата, за следващо заседание на Комисията.

Допълнителни точки, включени за разглеждане
в заседание на Комисия „Управление на собствеността”

19. ОТНОСНО: Устен доклад от г-н Огнян Дамянов – член на Висшия съдебен съвет и на Комисия „Управление на собствеността” към Пленума на Висшия съдебен съвет във връзка с проведена среща с г-жа Десислава Ахладова – заместник-министър на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА за сведение доклада на г-н Огнян Дамянов – член на Висшия съдебен съвет и на Комисия „Управление на собствеността” към Пленума на Висшия съдебен съвет във връзка с проведена среща с г-жа Десислава Ахладова – заместник-министър на правосъдието.

                               ЗАМЕСТНИК – ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								      СТЕФАН ГРОЗДЕВ